
О Б Я В А
„ЕКО АНТРАЦИТ” ЕАД набира оферти от регистрирани одитори за извършване на независим финансов одит на годишен финансов отчет на дружеството. 
1.ОБЕКТ НА ОДИТА:
Индивидуален Годишен финансов отчет на „ЕКО АНТРАЦИТ” ЕАД за 2026 г., който е изготвен в съответствие с изискванията на Националните счетоводни стандарти. 
2.ИНФОРМАЦИЯ ЗА „ЕКО АНТРАЦИТ” ЕАД (Дружеството), гр. София, ЕИК 122017149:
2.1. Балансова стойност на активите към 31.12.2025 г. ..........................................  11 804  хил.евро 
2.2. Нетни приходи от продажби за 2025 г. ............................................................         -      хил.евро 
2.3. Балансова стойност на имуществото подлежащо на одитиране към 31.12.2025 г. (сумата на актива на баланса плюс приходите)  .........................................................................  12 868 хил.евро 
3.ИЗИСКВАНИЯ ЗА ДОПУСКАНЕ
3.1. УЧАСТНИКЪТ В ПРОЦЕДУРАТА СЛЕДВА ДА ОТГОВАРЯ НА СЛЕДНИТЕ УСЛОВИЯ: 
а) Да бъде регистриран одитор, по смисъла на § 1 т. 36 от Допълнителните разпоредби на Закона за независимия финансов одит. 
б) Да е извършвал независим финансов одит на дружества, покриващи кумулативно следните критерии: 
- с персонал ......................................................................................................................над 50 човека 
- със сума на актива ....................................................................................по-голяма от 15 млн. евро 
- и с нетни приходи от продажби на годишна база ................................по-големи от 2,5 млн. евро
в) Да няма неуредени договорни отношения с „ЕКО АНТРАЦИТ” ЕАД, както и некоректно изпълнение на такива, включително забавено изпълнение (неспазване на срокове и условия по договори, сключени с дружествата от Групата ДКК и ДКК).
3.2. СЪДЪРЖАНИЕ И ПОДАВАНЕ НА ОФЕРТИТЕ: 
Офертите трябва да съдържат: 
а) Цена на одита за Годишния финансов отчет на „ЕКО АНТРАЦИТ” ЕАД - без включен ДДС; 
б) Общ брой работни часове за проверка и заверка; 
в) Общ брой работни часове за текущи консултации; 
г) Заверени копия от документи за участниците, свързани с условията по т.3.1. 
Оферти се приемат най-късно до 16.30 ч. на 18.09.2026 г.
Офертите, вкл. документите, удостоверяващи съответствието с посочените по-горе изисквания към участниците, следва да се представят в запечатан непрозрачен плик на адрес: „ЕКО АНТРАЦИТ” ЕАД, гр. София, 1797, ул. „Лъчезар Станчев” № 9, ет. 7. 
За допълнителна информация, в срока за подаване на оферти, всеки работен ден от 9:00 до 17:00 часа на тел.: 0896724846 или по ел. поща на Дружеството office@ekoantratsit.eu.
4. ДОПЪЛНИТЕЛНИ УСЛОВИЯ
Изборът на одитор подлежи на одобрение от едноличния собственик на капитала  - „Държавна консолидационна компания“ ЕАД. В срок до 10 дни от получаване на одобрението по предходното изречение, Възложителят ще сключи договор с одобрения одитор.

